
POMOGNI ZAGREBAČKI BISKUP VALENTIN POZAIG PODJELIO SAKRAMENT 
SVETE KRIZE : ŽIPNOJ GANI P jzćidad, TROJSTVA U RADOBOJU 


Tridesetak učenica i 
učenika iz osnovnih 
škola Side Košutić 
Radoboj i Ljudevit 
Gaj iz Krapine koji 
žive na području 
koje pokriva 
radobojska župa u 
nedjelju 26. travnja 
primilo je sakrament 
sv. Krizme od 
pomoćnog 
zagrebačkog biskupa 
Valentina Pozaića. 
Krizmanici, njihove 
kume i kumovi, 
roditelji, rođaci i 
drugi vjernici okupili 
su se ispred Župnog 
dvora i uz pratnju 
limene glazbe 
»Mirna“ Radoboj 
krenuli prema 
Župnoj crkvi gdje je 
održana svečanost. 
Sve se mijenja pa 
tako i neke crkvene 
odredbe pa stoga 
nikoga nije začudilo 
da su neke učenice 
imale kumove, a 
učenici kume na 
Krizmi, a među 
mladima našlo 

se i onih malo 
starijih koji ovaj 
sveti sakrament do 
sada nisu primili. 
Biskupu Pozaiću u 
dodjeli sakramenta 
pomagali su, 
radobojski 

župnik, vlč. 
Tomislav Novosel 
te više župnika 

iz krapinskog 
dekanata. 

REKONSTRUKCIJA ELEKTRO MREŽE 


Uz uređenje dionice županijske ceste od Radoboja prema 
Gorjanima pored ostalih rekonstrukcija komunalne infrastruk- 
ture obavlja se i izmještanje pojedinih stupova niskonaponske 
elektromreže, jer su gotovo na samoj trasi ili u neposrednoj 
blizini ceste. Pored toga Elektra će prije asfaltiranja same ceste 
položiti podzemni visokonaponski kabel koji će omogućiti po- 
stavljanje trafostanice u Maloj gori, što će omogućiti konačno 
dovođenje javne rasvjete do sela Malogorski. 


Izmještanje stupova elektromreže uz Rimsku cestu 


I izmjena Prostornog plana Općine Jesenje 


Općinsko vijeće Općine Jesenje, na sjednici održanoj 26. 
ožujka 2015. godine donijelo je Odluku o izradi III izmjena i 
dopuna Prostornog plana uređenja Općine Jesenje. 


Razlozi za donošenje izmjena PPUO su usklađenje sa no- 
vim zakonskim propisima, razvoja i uređenja naselja, gradnje 
odgovarajuće infrastrukture te brži prostorni i opći razvoj koji 
u konačnici utječe na kvalitetu življenja na području Općine 
Jesenje. Radi što kvalitetnije izrade i obuhvata Plana zainte- 
resirani mogu svoje prijedloge i primjedbe u pisanom obliku 
dostaviti u Jedinstveni upravni odjel Općine Jesenje. 


SANACIJA KLIZIŠTA NA LOKALNOJ CESTI NA BREGIMA RADOBOJSKIM 


Dugotrajno kišno razdoblje koje je zahvatilo područje naše 
* Općine tokom prošle godine, prouzrokovalo je veliki broj kli- 
, zišta na našem području. Jedno od većih klizišta je i klizište na 

“LC 22014 - odnosno cesti koja prolazi preko Radobojskih Brega 
ti spaja našu Općinu sa Donjom Šemnicom. Radi se o klizištu 
“na lokalnoj cesti koje je pod upravljanjem Županijske uprave 
. za ceste. Ovih dana započela je sanacija navedenog klizišta. S 

“ obzirom da je klizištem zahvaćena gotovo cijela širina lokalne 
. “ prometnice, Županijska uprava za ceste zbog izvođenja radova 
“na sanaciji klizišta, privremeno je zatvorila za promet dio lokal- 
“ne ceste. Kako bi se omogućilo normalno prometovanje, Opći- 
“na Radoboj je izvođaču radova na sanaciji klizišta na lokalnoj 
. cesti izdala suglasnost za preusmjeravanje prometa na nerazvr- 
* stanu cestu koja prolazi kroz zaseok Cvetki. Zbog novonastalog 
: “ preusmjeravanja, biti će znatno povećana frekvencija prometa 
“ kroz zaseok Cvetki, pa molimo sve korisnike nerazvrstane ceste 
“kao i stanovnike zaseoka Cvetki za razumijevanje i strpljenje. 
“ Predviđeno vrijeme izvođenja radova je 60 dana. 

| Vatrogasci JVP-e Kranina | 
| porušili veliko staklo smreke | 


U posljednje vrijeme vatrogasci JVP-e Krapina imaju sve više 

l tehničkih intervencija a ovih dana zatekli smo ih kao orezuju i l 
ruše ogromno stablo smreke u Gornjem Jesenju. Stablo visine 

I tridesetak metara izraslo je u obiteljskom voćnjaku, a zbog svo- I 
je veličine predstavljalo je veliku prijetnju obližnjim kućama i 
gospodarskim objektima. 

| Prilikom jačih vjetrova stablo se naginjalo i prijetilo je njego- | 
Vo urušavanje pa su u pomoć pozvani vatrogasci JVP-e Krapina. 
Uz pomoć auto ljestvi vatrogasci su orezali granje a onda po 
segmentima izrezali deblo i time mještane čije se kuće nalaze u 

| neposrednoj blizini oslobodili straha od urušavanja ovog ogro- 
mnog stabla. 


Novo ratno vrijeme Općine Radohoj 


I Jedinstveni upravni odjel Općine Radoboj će od 01. 
| svibnja 2015. ponovno raditi za svoje mještane Podr 
ženo od ponedjeljka do petka u vremenu od 07.00 do 

17.00 sati. 

GODIŠNJICA MJESNIH ODBORA 


Kao najneposredniji oblik lokalne sa- 
mouprave u općinama zakonom su pred- 
viđeni mjesni odbori. Prvi članovi tih orga- 
na na području Općine Radoboj izabrani su 
20. studenoga 2005. godine, no s njihovim 
radom nije bilo puno sreće. Zbog nerada i 
kršenja Statuta Općinsko vijeće je 22. siječ- 
nja 2008. godine donijelo odluku o njiho- 
vom raspuštanju. Ništa se nije događalo do 
16. travnja 2014. kada je Općinsko vijeće 
donijelo odluku da se njihov broj smanji 
i da se izbori za članove održe 25. svibnja 


UREĐENJE PARKA U JAZVINAMA 


Nakon što su zahvaljujući donaciji pilane Draganić iz Gornjeg 
Jesenja nabavljene daskice za klupe i stolove u parku posla se pri- 
hvatio Dragutin Kiseljak - Cmegač koji je besplatno iste izradio. 
Uslijedilo je bojanje za što je potrebna sredstva osigurao Mjesni 
odbor, a mještani su prionuli montaži i uređenju ograde u parku. 
Sve će biti dovršeno do 1. svibnja, praznika rada kako bi stanovnici 
Jazvina i svi oni koji će se tu zateći tijekom ljetnih mjeseci imali 


ugodno mjesto za odmor i druženje. 


POČELA AKCIJA KOSNJE TRAVE 
Nastavljajući prošle godine započetu akciju i raspored košnje 
trave, mještani Orehovca Radobojskog obavili su prvu ovogodiš- I 
nju košnju na prostoru dječjeg igrališta, okolišu Društvenog doma 
i eko otoka u Orehovcu Radobojskom. Gorivo i potreban materijal | 
nabavio je Mjesni odbor, a mještani su koristili vlastite strojeve. 
Inače je napravljen raspored, tako da će se trava kositi svaka dva 1 


tjedna, odnosno prema potrebi. 


PROVEDENA AKCIJA ZELENA ČISTKA 


Mještani Orehovca Radobojskog prema ranijem dogovoru vi- 
jećnika Mjesnog odbora odradili su akciju Zelena čistka u nedjelju 
19. travnja. Cišćena su odlagališta otpada u naselju i popravljane 
su bankine uz prometnice koje su oštećene tijekom zime i prošlo- 
jesenskim kišama. Akciji se odazvalo dvadesetak građana u dobi 
od 5 do 75 godina, kojima su se pridružili i Romi sakupljajući ko- 


2014. Izabrani su tako članovi mjesnih od- 
bora Radoboj centar i Gorjani Sutinski, Bre- 
gi Radobojski i Kraljavec Radobojski, Jazvi- 
ne i Orehovec Radobojski, Radoboj l. i Il. i 
Strahinje Radobojsko, te Gornja Šemnica i 
Kraljavec Šemnički. Nakon izbora u čije su 
članstvo izabrani kandidati sa kandidacij- 
ske liste HNS-a i SDP-a, te HDZ-a Odbori su 
konstituirani i trebala je početi njihova ak- 
tivnost. Međutim godinu dana nakon toga 
bilježimo jedino zadovoljavajuću aktivnost 
Mjesnog odbora Jazvine i Orehovec Ra- 


dobojski o čemu redoviti pišemo u našem 
listu. 


Za aktivnosti preostala četiri Mjesna 
odbora na području Općine Radoboj goto- 
vo se u prošlih godinu dana ne zna. Pitanje 
je hoće li Općinsko vijeće trebati ponovno 
posegnuti za nepopularnom mjerom, ras- 
puštanjem neaktivnih ili će se stvari ipak 
pokrenuti na bolje. Kako bi se ostvarila ova 
druga pretpostavka svima dajemo poticaj 
objavom aktivnosti Mjesnog odbora Jazvi- 
ne i Orehovec Radobojski.(vir) 


risni otpad i prazneći kontejnere pa su izostali dodatni troškovi 
odvoza. Tijekom akcije sanirano je nekoliko divljih odlagališta, a 
prikupljeno je otpada za tri traktorske prikolice koji je i odložen u 
kontejnere namijenjene za proljetno odvoženje krupnog otpada. 


Kako je akcija provođena na nekoliko mjesta organizatori se 
ispričavaju građanima, koji se neće vidjeti na slikama koje objavlju- 
jemo, a sudjelovali su u sakupljanju otpada i uređivanju bankina. 
Potrebni materijal za uređenje bankina osigurao je Mjesni odbor, 
a pobrinuo se i za zakusku i druženje nakon uspješno obavljenog 


posla. (Tekst i slike D. Gerić) 


daćaknuaa 


* LII 


Ma 


I otpada. 


lelena čistka u Jesenju 


Nacionalnoj kampanji-JJedan dan za čisti okoliš“ koja je 
usmjerena na podizanje svijesti građana o važnosti brige za oko- 
liš pridružuju se unatrag nekoliko godina i udruge s područja 
općine Jesenje. Tim povodom 24. travnja u organizaciji udruga 
privatnih šumovlasnika ,Jela“ i lovačkog društva Kuna Jesenje 
organizirana je akcija čišćenja divljih odlagališta na području 
općine Jesenje. Spomenutim udrugama priključili su se i čla- 
novi udruga ,Zeleno zagorje“ i sportske udruge Cerje te su u 
samo nekoliko sati iz dolina potoka i šuma izvukli 20-tak tona 


Nepravilno odložen otpad veliki je problem u svim sredina- 
ma koji direktno utječe na kvalitetu življenja. Ovakva i slične ak- 
cije trebale bi imati većeg odjeka među mještanima jer samo 

l promjenama navika svakog pojedinca možemo očuvati prirod- 
ne ljepote koje nas okružuju a budućim naraštajima osigurati 
ljepšu i zdraviju budućnost. 


ui 

PO ISKUSTVO U SLAVONIJU 


Poljoprivredna zadruga Radoboj prošle je godine organi- 
zirala proizvodnju češnjaka. Ubrane količine podijeljene su 
zainteresiranim domaćinstvima koja nastavljaju proizvodnju. 
S namjerom da se dođe do potrebnih saznanja i iskustava u 
toj vrsti proizvodnje Poljoprivredna zadruga je organizirala po- 
sjed Udruzi Češnjak u Ceriću pokraj Vinkovaca. U subotu, 11. 
travnja na put je krenulo petnaestak zainteresiranih kako bi iz 
prve ruke saznali nešto više o proizvodnji češnjaka. Predsjedni - 
ca Udruge Cešnjak, gospođa Mara, po zanimanju agronomka, 
održala je za posjetitelje izRadoboja stručno predavanje o pro- 
izvodnji češnjaka, počevši od pripreme tla, sjemena i sadnje 
do zaštite od bolesti. Nakon stručnog predavanja radobojski 
zadrugari razgledali su usjeve bijelog luka i strojeve za sadnju 
i vađenje češnjaka. Članove udruge Češnjak iz Cerića imaju za- 
sađeno 15 hektara, te povrtne kulture i godišnje prodaju više 
od 30 tona po cijeni oko 15 kuna za kilogram. 


Trenutno u Općini Radoboj češnjak ima zasađeno desetak 
domaćinstava, koja su sjeme dobila od Poljoprivredne zadruge 
Radoboj, koja bi proizvedene količine trebala od njih otkupi- 
ti i plasirati na tržište. Inače, su sjeme zainteresirani dobili od 
Zadruge u vidu posudbe što znači da najprije Zadruzi trebaju 
vratiti preuzete količine, a tek za višak proizvodnje mogu oče- 
kivati određenu zaradu. Zadruga planira i iduće sezone dijeliti 
sjeme češnjaka zainteresiranim proizvođačima, a razmišlja se i 
o nabavi stroja za sadnju kako bi se proizvodnja što više pro- 
širila. 


Nakon posjete Udruzi Češnjak radobojski zadrugari obišli 
su Memorijalno groblje žrtava Domovinskog rata i Spomen 
dom Ovčara u Vukovaru i upisali se u knjigu sjećanja u zlogla- 
snom hangaru, gdje su bili zatočeni Vukovarci i ostali branitelji. 
(B. Ferek-Jambrek) 


: Deratizacijom do smanjenja štetnih glodavaca 


Ovih je dana na području općine Jesenje provedena 
prva ovogodišnja sustavna deratizacija. Unatrag nekoliko 
godina deratizacija se provodi dvaput godišnje s ciljem za- 
ustavljanja razmnožavanja ili potpunog uništenja nazoč- 
ne populacije štetnih glodavaca koji su prirodni rezervoari 
i prijenosnici uzročnika zaraznih bolesti ili skladišni štetnici. 
Deratizaciju su provodili djelatnici firme Salubris iz Desinića u 
svim stambenim i gospodarskim objektima na području opći- 
ne. Budući da je protekla godina bila izuzetno kišna, nivo pod- 
zemnih voda bio je visok što je uzrokovalo češću pojavu gloda- 
vaca na površinskom sloju tla i oko nenastanjenih objekata. 


Ipak, ovim mjerama deratizacije koje se sustavno provode, 
znatno je smanjen broj štetnih glodavaca, a samim time i opa- 
snost od prenošenja zaraznih bolesti i nastanka šteta koje oni 
čine. Veliku ulogu u tome imaju i sami mještani koji bi trebali 
voditi brigu o pravilnom skladištenju stočne hrane, uklanjanju 
otpada i ostalog materijala pogodnog za razvoj i stvaranje nji- 
hovih staništa, istaknuo je dr. Lipovac koji je provodio kontrolu 
nad izvršenim mjerama. 


s. 

AKUD žensko kazalište nastupalo na 20 
smotri KA KZZ-e 


Na dvadesetoj smotri kazališnih amatera Krapinsko - za- 
gorske županije održanoj 11. travnja u OŠ KŠ Đalskog Za- 
bok, nastupilo je šest kazališnih družina. Pred selektoricom 
Sanjom Ninčević i nažalost, malobrojnom publikom, svoja 
su kazališna dostignuća prikazali ADK Sveti Križ Začretje s 
predstavom Treća sreća“, AKUD, Zensko kazalište“ Gornje Je- 
senje s predstavom ,Ramzo i Ančica, Dramska udruga ,Kaj“ iz 
Zaboka s predstavom ,Oporuka“, KUD Krapina s predstavom 
,Čeh, Leh i Meh“, dramska sekcija KUD-a ,Naša Lipa“ iz Tuhlja 
s predstavom ,Briljantin“ te Gradsko kazalište ,Grakaz“ Zabok 
sa predstavom, Vrata, prozori i prirodni nagoni“. 


Selektorica Ninčević bila je oduševljena viđenim pred- 
stavama, a jesejanski kazalištarci oduševili su je svojim jed- 
nostavnim nastupom, posebno je izdvojila glumice Karmelu 
Habjanec i Gordanu Maligec koje su uloge babice odnosno 
mame, odigrale izvrsno i dobile pohvale za najbolje glumač- 
ko ostvarenje. Kako je istaknula selektorica, cijela družina 
»Zenskog kazališta“ svojim humorističnim nastupom dovodi 
publiku do smijeha, što ipak nije bilo dovoljno jer prema nje- 
zinu sudu, bolji od njih bili su amateri iz Zaboka s predstavom 
»Oporuka“ koji će predstavljati našu županiju na državnoj 
smotri KA. 


m mmm. mm mm. (m... O. ĆI 


Aktivnosti djelatnika na javnim radovima 


I Općina Radoboj je tijekom 2012. sa djelatnicima koji su 
bili na javnim radovima uredila Planinarsko-poučnu stazu 
| Putevima orhideja na Strahinjčici. S obzirom na dugi zimski 
period koji je iza nas, bilo je potrebno izvršiti određene rado- 


ve na stazi, kako bi se istom moglo sigurno proći. Zbog toga l 


su djelatnici koji su zaposleni na javnim radovima prošli cijelu 

| stazu, te obnovili rukohvate koji su bili oštećeni, proširili stazu 
na mjestima gdje je došlo do odrona zemlje na istu, maknuli 
slomljene grane koje su pale na stazu, te pripremili stazu za 

l zaljubljenike u prirodu koji će sigurno i ove godine posjetiti 
Strahinjčicu u velikom broju. 

l Osim tih 
radova djelatnici 

l na javnim radovi- 
ma uredili su sve 
javne površine, 

| okopali gredice 
sa cvijećem, ak- 
tivno se uključili 
u čišćenje prosto- 

l ra oko kontejnera 
za odlaganje 
otpada u našim 

| naseljima gdje se 
odvoz komu- 
nalnog otpada 
odvija putem 

| kontejnera, te i 
na taj način pri- 
donijeli da nam 
Općina izgleda 
još uređenije. 

POSJET STARIJIM | NEMOGNIM OSOBAMA 


Povodom Uskrsa najvećeg kršćanskog blagdana, pred- 
sjednica Odbora za međugeneracijsku solidarnost Franciska 
Švaljek i zamjenik načelnika Stjepan Sirovec posjetili su mje- 
štane Općine Radoboj koji su smješteni u domu za starije i 
nemoćne osobe Sveti Nikola u Krapini, te im uručili prigodne 
poklone. Dom za starije i nemoćne osobe Sveti Nikola usta- 
nova je koja pruža smještaj osoba treće životne dobi koje 
zbog različitih okolnosti i razloga moraju biti odvojene od 
svojih obitelji i doma. Ustanova pruža svim svojim štićenicima 
adekvatne uvjete koji uključuju; zdravstvenu njegu, odgova- 
rajuću prehranu, socioterapijski rad, fizikalnu terapiju, radno- 
okupacionu terapiju, kulturno-zabavne i ostale aktivnosti. 

Ravnateljica doma gđa. Anka Marinović, radni terapeut 
gđa. Lana Gorički Despenić i štićenici doma s područja Ra- 
doboja; Ladislav Florjan, Marija Dunaj, Mara Ferk, Barica Saj- 
ko, Katica Herak, Ivan Sirovec, Barica Cigula, Jagica Kranjčec, 
Marijan Švaljek i Josipa Šalković upoznali su svoje goste sa 
aktivnostima koje se organiziraju u domu kako bi se mogli 
međusobno družiti, te kvalitetno ispuniti vrijeme u domu. 
Mještane koji se nalaze u domu najviše je zanimalo što se 
novoga događa u njihovoj Općini, ali isto tako iznenadila je 
činjenica koliko dobro su informirani o svemu što se zbiva u 
Općini Radoboj. 

Kontinuirano tijekom cijele godine članovi Odbora za me- 
đugeneracijsku solidarnost obilaze starije i nemoćne osobe s 
područja općine Radoboj. Uz posjet štićenicima doma Sveti 
Nikola u prošlom uskrsnom periodu članovi Odbora za me- 
đugeneracijsku solidarnost posjetili su i bolesnu Anicu Tušek 
iz Radoboja, te Mariju Tušek i Mirka iz Jazvina kojem je ampu- 
tirana noga. Ovi posjeti zračili su izrazitom vedrinom i dobrim 
raspoloženjem unatoč tome što su različite životne okolnosti, 
ali i bolesti na određeni način obilježile njihov život. 


Ocjenjivanje vina 

U organizaciji udruge vinogradara, podrumara i prijatelja 
dobrog vina, ,Sv. Martin“ iz Jesenja u ponedjeljak, 13. travnja 
održano je ocjenjivanje vina prošlogodišnje berbe. Na ocjenji- 
vanje je pristiglo 60 uzoraka sortnih i vina miješanih sorti te 
dva voćna vina. Najbolje ocjenjeno vino ove godine je šipon 
(moslavac) Ivice Janžeka; uz šipon, dobio je i zlatno odličje za 
miješano bijelo. Može se reći da je Janžek favorit u ocjenjiva- 
nju vina jer unatrag više godina osvaja zlatna odličja. Zlatnim 
odličjem još je ocijenjena graševina Ivana Maligeca i rajnski 
rizling berbe 2008. Slavka Zirovca koji je dobio najvišu ocje- 
nu,ali nije bio u konkurenciji. Srebrnim odličjem ocijenjeno je 
27 uzoraka, brončanim12, priznanje je dobilo 5 uzoraka. | ove 
godine u ocjenjivačkom sudu bile su, kao predsjednica, enolo- 
ginja Dunja Mežnarić, Jasminka Šaško i Vlasta Rubeša Vili. 


Nakon ocjenjivanja u obraćanju okupljenim vinogradarima 
Dunja Mežnarić istaknula je kako je protekla godina bila veo- 
ma nepovoljna, pri tome misleći na izuzetno loše vremenske 
uvjete koji su tijekom cijele godine pratili vinogradare. Kišno 
vrijeme pogodovalo je razvoju botritisa i drugih bolesti pa je 
od takvog grožđa bilo teško napraviti kvalitetno vino, istaknu- 
la je gđa Mežnarić. Na kraju ocjenjivanja članovima komisije, 
domaćinu Ivanu Šoštariću i svim članovima koji su donijeli 
uzorke na ocjenjivanje zahvalio je predsjednik Franjo Cvrtila. 


Deratizacija na području Općine Radotoj 


Na području općine Radoboj u vremenu od 13. do 23. travnja pro- 
vedena je preventivna deratizacija u svim domaćinstvima. Deratizacija 
znači uklanjanje odnosno smanjivanje broja glodavaca (štakori i miševi). 
Miševi i štakori mogu biti izvor zaraze ili prenositelji uzročnika zaraznih 
: bolesti među kojima su neke i smrtonosne poput salmoneloze, bjesno- 
. će, leptospiroze, kuge i mišje groznice. Isto tako mogu zagaditi (izmetom, 
“ mokraćom, dlakama) i pojesti hranu za ljude i životinje i oštetiti instalacije. 
« Sobzirom da glodavci za svoj život trebaju zaklon, hranu i vodu uklanjanjem tih 
- uvjeta smanjit će sei njihov broj. To znači da ljudi svojim postupcima sami odlu- 
“ čuju koliko će glodavaca imati u svojoj životnoj sredini. Svakodnevnim uklanja- 
« njem ostataka hrane i otpada, na za to predviđena mjesta (kante i kontejneri 
za smeće), te čuvanjem hrane u zaštićenim spremnicima eliminirat ćemo važan 
uvjet za njihov opstanak, a to je hrana. 


Poseban naglasak treba dati načinu čuvanja kukuruza u koružnjacima na 
način da se koružnjak opasa čeličnom žicom sa rupicama promjera do 6 mili- 
metara kroz koje ne mogu prolaziti miševi i štakori. Ruženi kukuruz i drugu 
hranu za životinje valja čuvati u nepropusnim posudama sa poklopcem bez 
rupa i pukotina. Postavljanje rasutih i krutih otrova zbog opasnosti od trovanja 
“ ljudii domaćih životinja trebaju postavljati za to osposobljeni djelatnici, a sam 
« postupak provođenja deratizacije mora biti nadopuna, a ne jedina mjera kojom 
“ ćesesmanjiti broj glodavaca. 


Molimo Vas da ne premještate meke, te da onemogućite djeci i domaćim 
ivotinjama da dođu u kontakt sa otrovom. 


Ž 

ODRŽANA IZBORNO- IZVJEŠTAJNA SKUPŠTINA LOVAČKOG DRUŠTVA STRAHINJČICA 


i ODLIKOVANJE ZASLUŽNIMA ' 


U nedjelju, 12. travnja 2015. lovačko društvo ,Strahinjčica“ Radoboj l 
održalo je izborno-izvještajnu Skupštinu. Bilo je to prvi puta da je Skupšti- 
na održana u prostorijama novouređenog lovačkog doma ,Mala Gora“. Na 
Skupštini je bilo nazočno 45 članova od 60 člana društva, koji su izglasali novo 

| rukovodstvo društva, a dosadašnjem predsjedniku g. Vladimiru Vidoviću po- : 
tvrđen je mandat za naredne 4 godine. Predsjednik se osvrnuo na protekli 
mandat s obzirom da se u tom mandatu jako puno radilo: prodan je lovački 

| dom Crneki, dijelom sredstava od prodaje doma završen je lovački dom ,Mala | 
Gora“, uredile su se druge lovačke kućice i prilazi k njima, sve lovačke kućice su 

“legalizirane i vlasništvo su društva. 

Na Skupštini su bili izloženi i trofeji divljači, koji su iz godine u godinu 

l sve kvalitetniji, što je dokaz da se lovištem kvalitetno upravlja, a ujedno su l 
trofeji svake godine 7 

| uređeniji što pokazu- | 
je da je lovcima stalo 
do očuvanja trofeja i 

| da poštuju odstelje- 
nu divljač. Isto tako 

l izložen je i pokal za I. 
mjesto kojeg je osvo- 
jila streljačka ekipa u 
gađanju glinenih go- 

| luba na razini lovnog 
ureda. Dok su zasluž- 
nim lovcima uručena 

odlikovanja Ill. i Il. 
reda. Skupština je tra- 
dicionalno zaključena 
lovačkim gulašem. 


ba. Pe 


 NafsliciVario) Kiseljaku|VladiminiVidović l 
uručivanjafodlikovanjalli!redaš 

Nestalnilno tlo uzrokuje štete 
na prometnicama 


Nestabilna tla na području Općine Jesenje uzrokuju štete 
na prometnicama i poljoprivrednim površinama već dugi niz 
godina. Uz pojavu klizišta na nerazvrstanim cestama, klizanje 
terena uzrokovalo je neprohodnost i na poljskim putovima pa 
je potrebno izvršiti djelomične sanacije istih kako bi mještani 
mogli do svojih polja i oranica. Na nekim klizištima veoma je 
teško ili gotovo nemoguće izvršiti kvalitetnu sanaciju jer je 
došlo do klizanja čitavih padina na kojima, prema procjenama, 
klizi po nekoliko tisuća m3 tla. Upravo iz tih razloga pronalaze 
se alternativni pravci za izradu novih putova. 


Kod pojave klizišta bez istražnih radova veoma je teško izra- 
diti projekt sanacije i procijeniti troškove takvih zahvata. Stoga 
su ovih dana provedeni istražni radovi na klizištu na Brdu Je- 
senjskom kod zaselka Halazići kako bi se mogao izraditi projekt 
sanacije i početi s radovima. 

Uz brojna klizišta na cestama nastale su i štete na nogostu- 
pima na kojima su se pojavila puknuća asfaltnog kolnika. Radi 
sprečavanja nastanka većih šteta, ovih su dana izvedeni radovi 
na sanaciji pukotina na nogostupima u Gornjem i Donjem Je- 
senju, Cerju i na platou ispred mrtvačnice. Puknuća su sanirana 
vrućom tekućom masom bitumena kako bi se zatvorile pukoti- 
ne uasfaltu i spriječilo njihovo daljnje širenje. 


lj. O...\ ps = |[ O. a, i ĆE 


Predavanje na temu ostvarivanja nepovratnih 
sretistava i zaštitu vinograrla 


l U organizaciji udruge vinogradara ,Sv. Martin“ Jesenje, 14.1 
travnja održano je predavanje u dvorani Doma kulture u Gor- 
njem Jesenju. Teme predavanja bile su: mogućnost ostvarivanja 

l nepovratnih sredstava koje se odnose na sektor vinogradarstva i | 
zaštita bilja. O petogodišnjem programu koji se odnosi na pomoć 
sektoru vinarstva govorila je Martina Jantol iz Zagorske razvojne 
agencije. Nazočne je upoznala s mogućnostima dobivanja nepo- 
vratnih sredstava iz tzv. europske Vinske omotnice. Cilj ovog pro- 

| grama je povećanje konkurentnosti vinara kroz tri mjere u okviru | 
restrukturiranja i konverzije (obnove) postojećih vinograda, ula- 
ganje u vinarije i marketing te promidžbu vina na tržištima trećih 
zemalja. U obraćanju prisutnima gđa Jantol istaknula je kako će 
uskoro biti otvoren natječaj za tzv. Vinsku omotnicu koja zainte- 

| resiranim vinogradarima pruža mogućnosti dobivanja nepovrat- | 
nih sredstava prijavom na navedeni natječaj. Pri tome je poseban 
naglasak stavljen na podnošenje provedbenih projekata koji se 
odnose na navedeni natječaj te poštivanje odredbi natječaja. Za- 

l interesiranim vinogradarima u izradi projektne mm jej 
umnogome može pomoći Zagorska razvojna agencija, istaknula 
je gđa Jantol. 


Drugi dio predavanja odnosio se na zaštitu bilja, a održao ga | 
je agronom Ivan Havaić, predstavnik firme Bayer. Ova tema po- 
sebno je zainteresirala prisutne jer je protekla, klimatski nepo- 
voljna godina, uzrokovala pojavu bolesti intenzivnije nego pro- 
teklih godina pa su vinogradari pretrpjeli značajne štete u svojim 

| vinogradima. Tijekom predavanja su vinogradarima prikazane | 
nove mogućnosti zaštite vinograda te je prezentirano kako naj- 

l učinkovitije preventivno djelovati na sprječavanje nastanka bo- 
lesti. Uključivanjem u raspravu nazočni su pokazali da su ovakve 
teme uvijek dobro došle kako bi se stekle nove spoznaje i unapri- 

| jedila učinkovitost zaštite vinograda. | 


Više poplava od požara 


voljno vatro- 
gasno društvo 
Gornja Šemnica 
održalo je u 
subotu 18. 
travnja 2015. 
godine u 19 
sati, 64. re- 
dovnu izbornu 
Skupštinu. 

Na Skupštini 

su uz članove 
društva 
prisustvovali 
predstavnici 
pobratimskog 
društva iz : 

Slovenije Prostovoljno gasilsko društvo Pristava pri Mestinju, pred- 
stavnici susjednih i prijateljskih dobrovoljnih vatrogasnih društava: 
Radoboj, Jazvine, Mihovljan, Donja Šemnica, Gornje Jesenje, Novi 
Golubovec, Krapina, Đurmanec, Zlatar, predstavnik Vatrogasne Za- 
jednice Krapinsko-zagorske županije g. Rajko Jutriša, te predstavnik 
motokluba “Borje“i lovačkog društva “Strahinjčica“ Radoboj. 


Dobrovoljno vatrogasno društvo Gornja Šemnica trenutno 
broji 69 članova, od čega 21 člana vatrogasne mladeži i djece. Na 
Skupštini je bilo prisutno 26 člana od 48 člana s pravom glasa, te 
je izglasan novi Statut koji se morao mijenjati s obzirom na zakon- 
ske regulative. Operativu vatrogasnog društva Gornja Šemnica 
prošlu godinu su obilježile poplave, a ne gašenje požara kao što 
je inače slučaj. Uz ispumpavanje podruma i bunara, članovi su još 
dežurali na moto utrci i nogometnoj utakmici, obilježili dan Sv. Flor- 
jana zaštitnika vatrogasaca, hodočastili u Mariju Bistricu, održavali 
vježbe s operativnim članovima i opremom, održali predavanje i 
upoznavanje djece s vatrogasnom opremom. Vozni park društva se 
trenutno sastoji samo od šumskog vozila Unimog 1300 s ugrađenim 
spremnikom za vodu i pumpom. Dok je vatrogasno vozilo za pri- 
jevoz vatrogasaca u postupku nabave što se planira realizirati kroz 
nekih mjesec dana s obzirom da se bliži vatrogasna sezona i va- 
trogasna natjecanja, posebice županijsko vatrogasno natjecanje 
u lipnju. S natjecateljskog aspekta društvo je također bilo aktivno 
i uspješno. Ženska A ekipa je u prošloj godini osvojila 4 pehara, te 
sada broji ukupno 9 pehara u 3 godine uzastopnog natjecateljstva. 
Gledano kroz mali broj natjecanja i skromne mogućnosti društva, 
rezultati su više nego zadovoljavajući. 

Na Skupštini su još dodjeljena uvjerenja i oznake zvanja 
članovima koji su nedavno položili ispit za vatrogasca I. klase: Biškup 
Tomislav, Erdelja Mario i Vuzem Petra. 

VELIKI TJEDAN U NAŠIM ŽUPAMA 


Obilježavanje Velikog tjedna započelo je euharistijskim 
slavljem u nedjelju 29. ožujka poznatom kao Cvjetna ne- 
djelja. Vjernici su se okupili ispred križa u centru Radoboja 
i predvođeni vlč. Tomislavom Novoselom, župnikom Župe 
Presvetog Trojstva Radoboj u povorci krenuli za križem pre- 
ma župnoj crkvi. U sklopu svete mise obavljen je i blagoslov 
grančica masline i drenovine, što je nekada u našem kraju 
bila tradicija, kako je to naglasio naš župnik. Posebnom sve- 
čanom ugođaju doprinio je i župni mješoviti zbor otpjevavši 
između ostalog i poznatu skladbu ,Muka“. 


Aa 
AKP 


isu , 


IZGRAĐENA JE 
I VUZMENKA 


Na prostoru 
pored ŽZupnog 
ureda, iznad cr- 
kve u Radoboju 
članovi DVD-a 
i Kuburaškog 
društva Radoboj 
složili su ,vuz- 
menku“ ili kako 
se to nekada 
nazivalo ,krijes“, 
što se pali u noći 
Velike subote. 
Uz razgovor i 
mnogo veselja 
posložene su 
cjepanice čiji je 
plamen donekle 
pokvarila kiša 
koja je padala 
baš u vrijeme 
paljenja u noći 
prije Uskrsa. 


PRANJE NOGU 


U jutarnjim satima na Veliki četvrtak radobojski župnik 
vlč. Tomislav Novosel uz ostale svećenike prisustvovao je Misi 
posvete ulja u Zagrebačkoj katedrali koju je predvodio za- 
grebački nadbiskup, kardinal Josip Bozanić. U popodnevnim 
satima slavljena je misa Večere Gospodnje u radobojskoj žu- 
pnoj crkvi prilikom koje je vlč. Novosel oprao noge članovima 


KRIŽNI PUT OD LEPAJACA DO RADOBOJA 


U Župi Presvetog Trojsva Radoboj posljednjih godina na 
Veliki petak održava se Križni put od pojedinih kapelica do 
Župne crkve. Ove je godine Križni put počeo kod kapelice 
Srca Isusovog u Lepajcima i preko Brega Radobojskih vodio 
do Radoboja. Sudjelovalo je oko 200 vjernika koji su nakon 
procesije sudjelovali u obredu klanjanja i ljubljena križa. 

VELIKI TJEDAN U NAŠIM ŽUPAMA 


ČUVARI BOŽJEG GROBA 


Tijekom Velike subote vjernici su u Radoboju posjećivali 
Božji grob, kojeg su od 18 sati čuvali vatrogasci i kuburaši do 
20 sati kada su u župnoj crkvi počeli obredi, a potom je zapa- 
ljena vuzmenka. 


2 daba | 
USKRS UZ GLAZBU I KUBURAŠE 


Na sam dan Uskrsa, nedjelja 5. travnja već u 6 sati počela 
je misa i blagoslov jela. S početkom u 11 sati u Zupnoj je crkvi 
započelo j je euharistijsko slavlje popraćeno pucnjavom kubu- 
raša i sviranjem Limene glazbe ,Mirna“. Sve je počelo procesi- 
jom od križa u središtu Radoboja do crkve. 


USKRSNI PONEDJELJAK KOD SVETOG 
JAKOVA 


Tradicija je u radobojskoj župi da se na Uskrsni ponedjeljak 
održi misa u kapeli Sv. Jakova. Uz mnoštvo vjernika i kuburaše 
bilo je tako i ove godine, a svoj su doprinos dali i članovi lime- 
ne glazbe Radobojska zvona. (tekst i snimke: Janko Jambrek, 
župni medijski suradnik Tiskovnog ureda zagrebačke nadbi- 
skupije) 


USKRŠNJI ŠTAND UČENIČKE ZADRUGE 


Na Cvjetnu nedjelju 29. ožujka, članovi učeničke zadruge 
“Radobojski guci i trpuci“su prodavali uskršnje aranžmane kod 
župne crkve. Za crkveni oltar napravili su poseban aranžman. 
Radovi za prodaju nastali su tijekom radionica koje je organi- 
zirala sekcija - 
učeničke —za- | 
druge  “Rado- 
bojska  škrinji- 
ca“. Građani 
su tako mogli 
kupiti lijepe 
ukrase za svoj 
uskršnji = stol, 
te na taj način 
podržati = rad 
naše učeničke 
zadruge. Svoje 
radove učeni- 
ce su proda- 
vale i obilazeći 
domaćinstva. 
Ivanka Švaljek, 
učiteljica infor- 
matike 

VELIKI TJEDAN U NAŠIM ŽUPAMA 


PROSLAVA USKRSA U JESEJANSKOJ ŽUPI 


U vazmenom trodnevlju vjernici su u iščekivanju najsvetijeg i 
najsvečanijeg trenutka, Isusova uskrsnuća. Na veliki četvrtak, pe- 
tak i subotu velik broj vjernika župe Jesenje pohodio je obrede i 
klanjao se Isusu položenom u grob kojeg su i ove godine čuva- 
li vatrogasci. Posebno svečano bilo je na Veliku subotu i na sam 
Uskrs. U subotu na večer u osam sati započelo je vazmeno bdije- 
nje koje je liturgijski podijeljeno u tri dijela. Bdijenje je započelo 
blagoslovom vatre i krsne svijeće koju je župnik Danijel Herceg 
ponio u crkvu, a zatim su nastavljena čitanja Starog zavjeta koja 
su kroz cijelo trodnevlje predvodili mladi. Najsvečaniji trenutak 


I ove su godine u rano Uskršnje jutro zapaljene 
brojne Vuzemnice 


Isusov grob i ove sujgodinelčuvali vatrogasci 


obilježen je pjevanjem “Slave“, tada su se oglasila sva zvona, zasvi- 
rale su nakon tri dana mira i tišine orgulje. Taj, u kršćana najsvetiji 
i najsvečaniji trenutak, svojim su gromoglasnim pucnjevima po- 
pratili i kuburaši. Vazmenu noć mnogi su proveli bdijući kod svojih 
vuzemnica gdje su pripravljeni bogati stolovi puni hrane i pića. 
Uskršnje jutro osvanulo je uz brojne upaljene vuzemnice koje su 
i ove godine pripremili mještani gotovo svih zaselaka. Vuzemnice 
su napravljene od drva, ponajviše od borova granja. Unatoč lošem 
vremenu, plameni jezici vinuli su se u zrak i tako stvarali veličan- 
stveni dekor nad jesejanskim bregima. Sve to popraćeno je gro- 
moglasnim pucnjevima iz kubura i karabita, pjesmom, radošću i 
veseljem, a sve u slavu uskrslom Kristu. 


Kuburaši, svake godine svojim pucnjevima 
. uveličaju proslavu Uskrsa 


Prije mise vazmenog!bdijenjalblagoslovljena je 
Uskrsna svijeća 


Desetu godinu za redom vjernici župe Jesenje pohodili križni put 


Desetu godinu zaredom, u subotu pred blagdan Cvjetnice 
kada se obilježava nedjelja muke Gospodnje, župljani župe Gor- 
nje Jesenje pohodili su križni put. Ujutro u 7 sati stotinu vjernika 
okupilo se u župnoj crkvi sv. Ivana Krstitelja te su nakon uvodne 
molitve, predvođeni župnikom Danijelom Hercegom, krenuli k 
postajama križnog puta. Ovogodišnjim jubilarnim križnim putem 
obuhvaćena su bila naselja: Gornje Jesenje i Lužani Zagorski te 
zaseoci u susjednoj župi Vrbno 


Na mjestu Potkova gdje je podignut poklonac sv. Obitelji, 
vjernicima se pridružio varaždinski biskup mons. Josip Mrzljak. 
Biskup Mrzljak tu je predvodio sv. misu i u homiliji istaknuo kako 
su korizmeno vrijeme i Križni put prilika za svakog vjernika da se 
zamisli nad drvom križa o svojem ovozemaljskom životu. Slijede- 
ći križ, barem na simboličan način možemo doživjeti muku koju 
je Isus trpio za nas grešnike. Križ nije svršetak, on je simbol ljubavi 
koju je Bog kroz žrtvu svoga sina podario nama ljudima. 


Tu neizmjernu ljubav koju nam Bog daruje moramo živje- 
ti svakodnevno, a na poseban način u ovo korizmeno vrijeme i 
nadolazeći Veliki tjedan u kojem iščekujemo uskrsnuće Kristovo, 
istaknuo je biskup Mrzljak. Nakon mise za hodočasnike kojima se 
putem priključio veći broj vjernika iz okolnih naselja, priređen je 
topli obrok kojeg je i ove godine osigurala Općina Jesenje. Nakon 
okrjepe krenulo se natrag kroz Gornje Lužane prema Jesenju. 

Putem su se mijenjali nosioci križa, čitači koji su čitali križni 
put pape Franje, a članice župskog zbora predvodile su korizme- 
ne pjesme i molitve krunica. Na kraju križnog puta župnik Danijel 
Herceg zahvalio je svim sudionicima na ovoj podnesenoj žrtvi, a 
na poseban način organizatorima. 


= i 


IMsufepredredio iolbiskup Josip RaT zak 

Kockavica - vrsta pred 
izumiranjem 


Kockavica (Fritillaria meleagris) je privlačna biljka koja 
zbog svoje ljepote predstavlja pravi ukras proljetnih livada. 
U rano proljeće razvija se iz lukovice i može narasti do 30 cm 
visine. Njezina tanka stabljika na vrhu nosi cvijet koji je obli- 
kom i bojom specifični: veliki su i teški zbog čega vise te su 
crveno-smeđe do purpurno obojeni, sa svjetlijim i tamnijim 
šarama. Ove šare tvore uzorak šahovnice od čega potječe i 
hrvatski naziv za ovu vrstu - kockavica. Pojavljuju se tijekom 
ožujka i travnja, a oprašuju ih bumbari i pčele. Kockavica po- 
činje cvjetati tek nakon pet do osam godina, te može doži- 
vjeti starost od čak 30, a vjerojatno i više, godina. Otrovna je, 
pogotovo za sisavce. 

Kockavica je ugrožena vrsta kojoj prijeti izumiranje zbog 
gubitka njenih prirodnih staništa — vlažnih livada. Ova sta- 
ništa nestaju zbog negativnih čovjekovih djelovanja koja 
uključuju melioraciju i urbanizaciju, te pretvaranje zemljišta 
u oranice, zarastanja drvenastom vegetacijom do kojih do- 
lazi uslijed prestanka košnje i ispaše, kanaliziranje vodotoka, 
izgradnja ceste i dr. 


Već osmu godinu za redom Javna ustanova za upravlja- 
nje zaštićenim prirodnim vrijednostima Krapinsko-zagorske 
županije provodi akciju prebrojavanja kockavice. Najveća 
koncentracija nalazišta u županiji smještena su uz rijeku 
Krapinu (vlažne livade na potezu od Zaboka do Konjščine), 
Krapinicu (Zabok - Začretje), te Horvatsku i Kosteljinu (prema 
Krapinskim Toplicama). 


Ove godine u akciji sudjelovali učenici iz OŠ Ksaver Šan- 
dor Gjalski iz Zaboka, OŠ Bedekovčina, OŠ Zlatar Bistrica i OŠ 
Konjščina kojima je prezentirana metodologija prebrojava- 
nja kockavice na terenu. Na taj način učenici su odredili ve- 
ličinu njenih populacija prebrojavanjem jedinki na plohama 
određenih površina i upisali podatke u formular za procjenu 
stanja populacije kockavice. 


Kockavice su prebrojane na devet ploha veličine 25 m? na 
vlažnim livadama, na lokacijama Kaštel i Curek u Zaboku, u 
Zlatar Bistrici na lokaciji uz željezničku prugu, Jelovec i Stari 
grad u Konjščini i Pod gradom u Bedekovčini. Sveukupno je 
na tim plohama prebrojano 490 jedinki kockavice, te su utvr- 
đene glavne prijetnje njihovom staništu. 


Nažalost, zbog izgradnje ceste Zabok - Začretje - Krapina 
koja prati liniju rijeke Krapinice uništen je veliki broj vlažnih 
livada na kojima su rasle kockavice, te im je smanjena broj- 
nost. Taj slučaj desio se na i na lokaciji Curek kod Zaboka gdje 
smo prijašnjih godina prebrojavali kockavicu. Monitoringom 
koji provodimo već osam godina u suradnji sa osnovnim ško- 
lama, bilježimo pad brojnosti populacije kockavice. 


Sve više stranaca zanima se za ovu ugroženu biljnu vrstu. 
Dokaz tome je gđa. Lydia Kristina Swan iz Brazila koja je po- 
sjetila Hrvatsku i našu županiju, a razlog posjeta bila je upra- 
vo kockavica. Tekst i fotografije: Petra Šemnički 


| CUJETNO RADOBOJSKO JESEJANSKO PROLJEĆE 


Ovo će proljeće uz promjenljivo vrijeme, hladno-vruće na 
našim područjima ostati zabilježeno i po neuobičajeno mno- 
go cvjetnih površina domaćeg ljekovitog bilja. Cijela polja ras- 
cvjetanih jaglaca već smo prikazali u prošlom broju našeg lista, 
a ovom prilikom imamo prekrasne snimke rascvjetalih ljubica, 
maslačka i tratinčica. lako je zahvaljujući još uvijek zaštićenoj 
prirodi na našim njivama, livadama i u vinogradima obilje do- 
maćeg ljekovitog i jestivog bilja, malo se koristi. Starije domaći- 
ce znaju vrijednost mladog maslačka, kao prve proljetne salate, 
pripreme tu i tamo nešto cvjetnog meda ili čaja od cvjetova, dok 
se ljubice i tratinčice, iako vrlo korisne ne koriste. 


sti _ - ž “ . »t dh . 


Polje plavih ljubičica snimljeno u Orehovcu Radobojskom sredinom travnja, 
autor snimke, Dragutin Gerić, napominje da toliko tog mirisnog cvijeća do 
sada nije vidio ni toliko ugodnih mirisa nikada do sada na jednom mjestu 
nije osjetio. 


tepih. 


Tisuće i tisuće žutih cvjetova maslačka, koji su seu međuvremenu pretvorili 
u bijele lampaše i osigurali još više mladih sadnica ubuduće, prekrili su vino- 
grade i druge površine. 

NOVOSTI [Z OŠ SIDE KOŠUTIĆ RADOBOJ 


m=vu 


Projekt Različitost je dio nas 


Udruga distrofičara Krapina početkom godine započela je 
sa provođenjem projekta Različitost je dio nas koji se temelji 
na provođenju edukativnih radionica sa učenicima osnovnih i 
srednjih škola, te djecom predškolske dobi u vrtićima. Eduka- 
tivne radionice obuhvaćaju teme različitost (na koju se može 
ine može utjecati) invaliditet, barijere, mogućnosti osoba s in- 
validitetom volonterstvo/pomaganje. 

Cilj projekta je poboljšati položaj osoba s invaliditetom u 
društvenoj zajednici i stvoriti okruženje jednakih mogućnosti, 
a jedan od najboljih načina je upravo krenuti od najmlađih u 
odgojno obrazovnim ustanovama. Do sada su radionice pro- 
vedene u 4 osnovne škole i jednom vrtiću i obuhvaćeno je 167 
učenika a do kraj školske godine provest će se u još 3 vrtića, 3 
osnovne škole i 3 srednje škole. Prve škole u kojima smo prove- 
li projekt bile su Oš Gorrnje Jesenje i Oš Side Košutić Radoboj. 
Projekt se provodi uz financijsku potporu Ministarstva znano- 
sti obrazovanja i sporta, te uz podršku partnera Osnovne škole 
Gornje Jesenje i Centra za socijalnu skrb Krapina - podružnica 


Priprema i uređuje: Jasenka Marmilić 


Obiteljski centar. 


DAN SIDE KOŠUTIĆ I POZDRAV PROLJEĆU U JAZVINAMA 


u 2 


U petak, 20.03.2015. svi učenici PRO Jazvine okupili 
su se zajedno kako bi obilježili 113. rođendan Side Ko- 
šutić i pozdravili proljetno sunce. 


Prvi sat zajedno smo pogledali film pod nazivom 
»Buđenje prirode“i neki se prisjetili, a neki naučili što 
se to sve događa s prirodom nakon zime i s prvim pro- 
ljetnim zrakama sunca. Nakon toga smo pročitali priču 
naše Side Košutić: ,Moje pile“ i upoznali se s njezinim 
životopisom i djelima. Onoj grupi koja je pozorno slu- 
šala to se isplatilo jer je odnijela pobjedu na kvizu koji 
smo potom odigrali. Kako je taj dan bila i pomrčina 
Sunca, imali smo priliku i to vidjeti pa smo se slijede- 
ći sat uputili na naše igralište gdje smo promatrali taj 
prirodni fenomen, odigrali par igara, a zatim malo ra- 
zgledali prirodu oko svoje škole i što se sve događa u 
našem dvorištu u proljeće. Bilo nam je vrlo lijepo. Pro- 
ljeće, dobro došlo u naš zavičaj!!! Učiteljice i učenici 
PRO Jazvine 


Dani hrvatskog jezika 


Dani hrvatskog jezika obilježava- 
ju se svake godine u tjednu od 11. do 
17. ožujka. Manifestaciju je proglasio 
Hrvatski sabor 1997. godine u spomen 
na Deklaraciju o nazivu i položaju hr- 
vatskoga jezika. Deklaracija je 17. 
ožujka 1967. godine objavljena u listu 
Telegram, a potpisale su je sve kultur- 
nei znanstvene ustanove te istaknuti 
književnici i akademici. 

I u našoj su se školi obilježili ti 
važni datumi. Učenici šestog i sedmih 
razreda su u sklopu nastave hrvatskog 
jezika sudjelovali u kvizu o poznava- 
nju prošlosti hrvatskoga jezika (pisma, 
spomenici hrvatske pismenosti, zna- 
čajni Hrvati...). Najuspješniji timovi su 


za svoje znanje nagrađeni plusevima i 
dobrim ocjenama. Također su sedmaši 
pisali sastavke o tome što za njih znači 
hrvatski jezik te kakav je njegov polo- 
žaj u odnosu na ostale jezike. Naučili 
su nešto više o hrvatskom jeziku od 
16. do 20. stoljeća (o najznačajnijim 
osobama, njihovim djelima...). Pose- 
banje naglasak bio na Faustu Vrančiću 
(koji je napisao prvi hrvatski rječnik), 
Bartulu Kašiću (koji je napisao prvu 
hrvatsku gramatiku) te preporoditelju 
Ljudevitu Gaju. 

Osnaženi novim spoznajama, 
učenici su zaključili da je hrvatski jezik 
jako težak, ali ujedno i jako lijep i da 
ga nebi mijenjali ni za što. 

Ivana Frajzman, učiteljica hrvat- 
skog jezika 


| MEĐUNARODNI DAN DJEČJE KNJIGE 


U našoj smo školi Međunarodni dan dječje knjige obilje- 
žili satovima koje je održala knjižničarka za učenike razredne 
nastave na područnim školama Jazvine i Šemnica Gornja. 


Učenici 1. b izrađivali su slikovnicu Plesna haljina žutog 
maslačka. Kratku priču proučavali su učenici 2. b, dok su uče- 
nici 3. bi 4. b naučili dijelove knjige i osobe važne za nasta- 
nak knjige. | učenici 2., 3. i 4. c saznali su koji put mora proći 
knjiga da bi došla od autora do čitatelja, a prvaši su naučili 
sve o knjižnici i posuđivanju knjiga. Jasenka Marmilić 


& 12 

Održana dvanaesta Smotra učeničkih zadruga KZŽ 


U srijedu 15. travnja 2015. godine održana je dvanaesta Smo- 
tra Učeničkih zadruga Krapinsko zagorske županije u Mariji Bistri- 
ci na trgu ispred crkve. 


Od prijavljenih osamnaest, na smotri je sudjelovalo sedamna- 
est Učeničkih zadruga. Naši “Radobojski guci i trpuci“ predstavi- 
li su zadrugu kroz tri sekcije. Mlade keramičare, voditelj Dražen 
Gerić predstavljala je učenica 7.b razreda Emma Mliljan, sekciju 
Čuvari prirode, voditeljica Sanja Dunaj prezentirala je učenica 8.a 
razreda Lucija Sajko, dok je učenica 8.b razreda Kristina Kranjčec 
prezentirala rad Radobojske škrinjice, voditeljica Ivanka Švaljek. 


Prezentirali smo rezultate rada kroz cijelu godinu, uz specifič- 
nosti škole i njezinih sekcija, uključenošću u sve aktivnosti plani- 
rane planom Kulturne i javne djelatnosti škole. 


Štand se isticao radovima od lupine, “plotom", keramičkim 
suvenirom Radoboja, sušenim biljem, čajevima što je zamijetio i 
pohvalio zamjenik župana Anđelko Ferek - Jambrek istaknuvši da 
estetikom, ekološkim principima, njegovanjem baštine, inovaci- 
jom i poduzetništvom kao i uporabnom vrijednošću proizvoda, 
popraćenom dokumentacijom rada zadruge predstavljamo ško- 
lu i mjesto na najbolji mogući način. 

Zahvaljujemo domaćinu na gostoprimstvu. Obogaćeni no- 
vim idejama radujemo se slijedećoj smotri zadrugara. 


Vaši “Guci i trpuci“. 
Ivanka Švaljek, učiteljica informatike 


ODRŽANE ZANIMLJIVE RADIONICE 


Kroz proljetne praznike u našoj je školi održano ne- 
koliko radionica kojima smo se priključili obilježavanju 
Dana darovitih. 

Svi učenici, bez obzira na članstvo u Učeničkoj zadruzi mo- 
gli su sudjelovati u izradi uskršnjih aranžmana i pokazati svo- 
ju kreativnost. Nastali su lijepi radovi pod vodstvom učiteljice 
Ivanke Švaljek. Učiteljica Dragica Pospiš održala je likovno-lite- 
rarnu radionicu - izradu slikovnice Moje pile. Na kreativno-či- 
talačkoj radionici koju je vodila knjižničarka Jasenka Marmilić, 
čitale su se priče i ukrašavale čaše fimo masom. Matematičku 
radionicu vodila je učiteljica Dragica Šalković. Ova radionica 
bila je osmišljena za upoznavanje s tipovima zadataka na 1. 
Festivalu matematike, ekipnom natjecanju koji će se održati 
15. svibnja 2015. u Tuheljskim Toplicama. Pedagoginja Ivana 
Trtoman i ekipa s ovogodišnjeg natjecanja iz pružanja prve 
pomoći održali su radionicu iz osnova pružanja prve pomoći. 
Učenici koji su sudjelovali u radionici su mogli praktično nau- 
čiti koji materijal je potreban za pružanje prve pomoći, kako 
koristiti pojedine zavoje i marame na različitim ozljedama. 

Radionice su bile namijenjene zainteresiranim darovitim, 
talentiranim i motiviranim učenicima te se nadamo da smo 
opravdali njihova očekivanja. 


Jasenka Marmilić 


PROSLAVA ROĐENDANA 
SIDE KOSUTIC 


20. ožujka prije 113 godina, započeo je životni put knji- 
ževnice Side Košutić čije ime nosi radobojska škola. Tim povo- 
dom priređen je recital njenih pjesama. Želja sudionika i orga- 
nizatora recitala bila je istaknuti vrijednost Sidinih riječi koje 
su im stalna inspiracija i vrelo istine, dobrote i humanosti. 


Recital su pripremile učiteljica glazbene kulture Dubrav- 
ka Habjanec i knjižničarka Jasenka Marmilić. Posebnost ovog 
događaja je što su u njemu uz dječji zbor Vrijeskice, sudjelo- 
vali i učitelji. Voditeljica programa bila je Martina Martinjak, 
učiteljica hrvatskog jezika. Ukratko nas je podsjetila na či- 
njenice vezane uz Sidin život i rad te najavila četiri tematska 
bloka kroz koje smo uživali u Sidinim pjesmama posvećenima 
ljubavi, prirodi, zavičaju i duhovnosti. Poveznica svakog blo- 
ka bila je po jedna Sidina pjesma, koju je uglazbila učiteljica 
Dubravka Habjanec, u interpretaciji zbora Vrijeskice i učenice 
Lorene Pažameta. Pjesme su recitirale učiteljice razredne na- 
stave: Laura Kukovačec, Ana Bartolec i Tamara Poljak te asi- 
stent u nastavi, Janko Jambrek. 


Ovakav svečani, emocijama protkani događaj, oživotvorio 
je pisanu riječ na poseban način. Njime smo proslavili Sidin 
rođendan i doprinijeli promicanju njenog života i djela. Pje- 
vanim i govorenim Sidinim stihovima oživjeli smo njen duh, 
odali joj počast i uputili zahvalu za ustrajnost, ljubav i ljepotu 
koju učimo iz njenih djela. Jasenka Marmilić 

“ZDRAV ZA 57 


13 € 


23. ožujka 2015. godine gđa Andreja Jurić iz PU Krapina 
upoznala je učenike 8.a i 8.b razreda sa projektom “Zdrav za 
sla 

Učenici su upoznati sa štetnostima konzumiranja alkohola 
i narkotika, problemima igranja igara na sreću te kazneno- 
pravnim odgovornostima. Gđa Jurić naglasila je STO KAZE 

ZAKON? 

Zakonski propisi vezani uz konzumiranje alkohola od strane 
djece i maloljetnika 

* osobama mlađim od 18 godina zabranjeno je prodavanje i 
točenje alkoholnih pića 

* zabranjeno je učestalo konzumiranje alkoholnih pića na 
javnom mjestu 


* zabrana pijenja na javnim mjestima 
TI ODLUČUJEŠ! 


Samo jedna kriva nepromišljena odluka zaista može dovesti 
do situacije koja vam može promijeniti život, budućnost, 
karijeru... Ivanka Švaljek, učiteljica informatike 


=; koj PREDSTAVA DIVLJI KONJ 

27. ožujka, povodom obilježavanja Svjetskog dana kazališta, u 
našoj je školi gostovao glumac Ante Rumora s predstavom Divlji 
konj. 

Ante Rumora, glumac iz zagrebačkog kazališta TEATAR 97 izveo 
je za učenike predmetne nastave scensku igru Divlji konj koju 
je dramatizirao sam autor romana, Božidar Prosenjak. U susretu 
s glumcem prije predstave saznali smo da je podrijetlom s otoka 
Paga, glumu je diplomirao na Kazališnoj akademiji u Zagrebu, a 
osim u kazališnim predstavama, igrao je razne uloge na radiju, filmu 
i televiziji. 

Bilo je fascinantno gledati pretakanje dijelova romana u sjajnu 
scensku igru, a glumčev nastup su sa recitacijama obogatili i učenici 
Ana Brozi Jan Fruk. Glumac je kroz predstavu prikazao život divljeg 
konja od rane mladosti pa sve do smrti, prenoseći na emotivan na- 
čin lijepe poruke i životne istine. Jasenka Marmilić 


NOVOSTI IZ OŠ JESENJE 


Prezentacija srednjoškolskih zanimanja i programa 
za roditelje i učenike 8. razretla 


Dana 14.4.2015 godine, u 16 sati, Hrvatski zavod za zapo- 
šljavanje (Područni ured Krapina), je u suradnji sa srednjim 
školama na području Krapinsko-zagorske županije održao 
prezentaciju srednjoškolskih zanimanja i programa, namije- 
njenu roditeljima i učenicima 8. razreda. 

Predstavnici Srednjih škola Bedekovčina, Krapina, ŠUDI- 


Priprema i uređuje: Erika Tušek Vrhovec 


vw o 
Odrzan Uskrsni 
» 
sajam 
Tradicionalno se u tjednu pred Uskrsne blagdane organizira 
Uskrsni sajam. Tako je bilo i u četvrtak 26.ožujka 2015. godine. 


GO, Zabok i Pregrada su prezentirali programe školovanja. 
Melita Horvat-Peh, predstavnica iz Hrvatskog zavoda za zapo- 
šljavanje, je učenicima kroz prezentaciju prikazala statistiku 
zaposlenih te im objasnila koja su zanimanja tražena na trži- 
štu rada. Roditelji i učenici su nakon prezentacije mogli razgo- 
Varati sa svakim predstavnikom srednje škole, te se detaljnije 
informirati. Klara Meštrović, dipl. psih. 


Na štandu ispred općine Jesenje moglo se pronaći raznih prigod- 
nih uskrsnih pisanica, vjenčića i cvjetnih aranžmana, napravljenih 
na integriranim radionicama u školi, kao i na zajedničkoj radionici 
učenika, roditelja i Udruge distrofičara. 

Zahvaljujemo svim mještanima koji su kupili prigodne poklone 
te time pomogli sufinanciranju izleta učenika od 1.- 4. razreda. 


€ 14 

Dan planeta Zemlja 


Naša škola je eko škola. U projektu 
sudjelujemo već 12 godina. I ove godi- 
ne u sklopu plana i programa rada škole 
obilježavamo Dan planeta Zemlja eko- 


LIJ LI 
Kišni vrt 
U petak 17. travnja 6. razred započeo je s radovima na kiš- 
nom vrtu. Obrađivali smo zemlju i spremali je za sadnju. 


Nosili smo kamenje kojim smo zagradili vrt. Dio učenika 
donio je pijesak. Učenici svih razreda donijeli su sadnice. Uži- 
vali smo u radovima te su nam se pridružili i ostali učenici 
naše škole. Mnogo su nam pomogli učenici 7. i 8. razreda. 

Nije nas omela ni kiša koja je počela padati na početku 
sadnje. Posadili smo brojne vrste cvijeća, grmove i pokoje 
drvo. Vrt se nalazi pored školske dvorane, uz fontanu. I tako 
je nastao naš kišni vrt i nadamo se da će uspjeti. Održavat 
ćemo ga, saditi nove biljke i brinuti se za njih. 

Dorotea Artić i Marijana Jedvaj, 6. razred 


PSE 
\ 


loškom akcijama. Ovaj puta je riječ o 
Zelenoj čistki kao i sadnji ,Kišnog“ vrta. 
Sudjeluju svi učenici i djelatnici pod 
vodstvom eko-grupe Zdenčeki i struč- 


+ pa 


nim vodstvom učiteljice prirode i biolo- 
gije Nikoline Milinković. 


Provedena akcija Zelena čistka 


Dana 17. 04. 
2015. godine 
O$ Gornje 
Jesenje uključila 
se u akciju 
Zelena čistka. 
Zelena čistka 
dio je globalnog 
pokreta Let's do 
it! koji okuplja 
aktivne građane 
i organizacije 
u najvećem vo- 
lonterskom pro- 
jektu u povijesti 
čovječanstva. pa 
Cilj je u jednom a < 
danu ukloniti što 
veće količine ile- 8% 
galno odloženog 
otpada. 


Ideja je 2008. 
godine krenula 
iz estonske 
građanske 
inicijative Teeme | 
Ara! - Let's do 
it! (Učinimo to!), 
koja je orga- 
nizirala akciju u 
kojoj je sud- 
jelovalo 50.000 
volontera, koji 
su u cijeloj zem- 
lji, u jednom danu očistili 10.000 tona otpada sa budžetom 
od 500.000 eura. Državi bi za to bile potrebne 3 godine i 
više od 22 milijuna eura! 


Globalni pokret Let's do it! okuplja 112 zemalja, a u 198 
do sad organiziranih akcija čišćenja sudjelovalo je preko 11 
milijuna volontera. Osim obrazovnih institucija, u Zelenu 
čistku se uključuju organizacije, te jedinice regionalne, loka- 
Ine i područne samouprave. 

Za više informacija i fotografije prošlogodišnjih akcija 
čišćenja možete posjetiti internetsku stranicu: http://www. 
zelena-cistka.org/ 

Kako na bližem području škole nema velikog ilegalnog 
odlagališta, učenici, učitelji i tehničko osoblje odradili su 
akciju čišćenja i uređivanja školskog okoliša. 

Klara Meštrović, dipl.psih. 


Terenska nastava učenika od 5.-8. 
pazrera 


Učenici 5., 6., 7. i 8. razre- Priča je to o žudnji pojedinca 


da u četvrtak 26.03.2015. bili 
su na terenskoj nastavi u Za- 
grebu. U kazalištu Zar ptica 
učenici su uživali u predstavi 
Waitapu redateljice Saše Broz. 
Književni predložak za pred- 
stavu je roman Jože Horvata 
Waitapu o odrastanju i spo- 
znaji svijeta koji nas okružuje. 


za novim, još neotkrivenim 
horizontima, o hrabrosti i zna- 
tiželji... 

Nakon predstave zaputili 
se u razgledavanje Zoološkog 
vrta u Maksimiru te se zado- 
voljni vratili svojim domovima 
u popodnevnim satima. 

POBJEDNIČKI NIZ RADOBOJSKIH NOGOMETAŠA 


Seniori Nogometnog kluba Radoboj, koji se natječu u okviru 
IV. HNL -Središte u posljednjim su nastupima iznenadili kvalitet- 
nom igrom i visokim pobjedama, kako na domaćem tako i na 
gostujućim terenima. Nakon pobjede nad bivšim prvoligašem 
Karlovcem u Radoboju 3:0, uslijedila je pobjeda 2:1 u gostima 
protiv Vinogradara, kluba koji se pred par godina takmičio u II. 
HNL-i i ove godine igrao u osmini finala Kupa protiv Hajduka iz 
Splita. Uslijedio je potom i uspjeh protiv Moslavine u Radoboju 
bilo je 4:0 te pobjeda u gostima protiv Savskog Marofa 2:0 i po- 
bjeda 1:0 protiv Mladosti iz Zaboka na domaćem terenu. 


Nogometaši Radoboja tako su u osam utakmica proljetnog 
dijela natjecanja ostvarili šest pobjeda, dva poraza i jedan ner- 
ješeni rezultat. Trenutno šest kola prije kraja natjecanja imaju 
28 bodova i na 12. su mjestu prvenstvene tablice. Kada uspo- 
redimo rezultate s jesenskim dijelom natjecanja, osvojeno je 
tada samo 9bodovai posljednje mjesto na tablici vidljivo je da 
proljeće radobojskim nogometašima donosi veliki napredak. 
Kvalitetnu igru i pobjede nažalost još uvijek prati premali broj 
navijača, pa se događa da na igralištu u Radoboju gostujuće 
momčadi imaju veću podršku iz gledališta od domaćina. 


I JUNIORI IMAJU POBJEDNIČKI NIZ 


Juniori NK Radoboj jesenski su dio natjecanja završili sa 
samo 5 bodova i zauzeli su 13. mjesto. Proljeće je međutim 
donijelo veliki preokret. U pet susreta ostvarili su pet pobjeda i 
sada imaju 20 bodova i nalaze se na 9. mjestu. 


Nešto mlađa kategorija radobojskih nogometaša, pioniri, 
nisu tako uspješni. Osvojili su samo tri boda u proljetnom djelu 
natjecanja, pobjedivši vršnjake iz NK Schiedel u Novom Golu- 
bovcu 1:0. 


. Mlađi pioniri koji se jedini od radobojskih ekipa takmiće ul. 
ŽNL u proljetnom su djelu osvojili ukupno devet bodova i tre- 
nutno su četvrti na prvenstvenoj ljestvici. 


Najmlađi, limači, sa samo dva osvojena boda ovog proljeća 


pokvarili su jesenski plasman i sadu su četvrti, a posljednju su 
utakmicu igrali u Pregradi i igubili sa 0:6. 


RADOBOJ-MLADOST 1:0 (0:0) 


Igralište: NK RADOBOJ, Gledatelja 200, Glvni sudac: Branko Lafter (Jastrebar- 
sko); pomoćni suci: Denis Krčevski (Karlovac) i Dražen Rehorić (Brihovo), delegat: 
Vlado Cmolatec (Petrinja) 


NK RADOBOJ: Hrvoje Ranogajec, Ivica Hrvoj, Marko Krkalo (od 75. min. Josip 
Smrečki), Nikola Antolić, Matija Zaplatić, Mario Vidović, Milovan Novaković, Anto- 
nio Vlahović, Dragutin Dlesk (od 79. min. Martino Majcenić), Ivan Medved, Nikola 
Korenić ( od 90. min. Dražen Kranjčec) 

Rezerve: Karlo Šafranko, Luka Tušek, Marko Pastorčić i Ivan Macan. Glavni tre- 
ner: Željko Tihava, pomoćni trener Robert Varjačić. 

NK MLADOST ZABOK: Zoran Mihovilić, Danijel Celjak, Martin Bajs, Tihomir Van- 
čina, Davor Iskrić (od 16. min. Dino Samec) Dragutin Tomašković, Zoran Bunčec (od 
84. min. Hrvoje Jurina), Jurica Kotarski, Vinko Kotarski, Marko Belanović, Renato 
Kukina Sćapec. 

Rezerve: Toni Tkalec, Martin Kotarski i Marko Krznar. Glavni trener: Zvonko Li- 
povac. Strijelci: Milovan Novaković, 85. minuta. 


Radobojska osa ovog 
proljeća žestoko ujeda 


Ovog proljeća Radoboj je nepobjediv na svom terenu. Detalji s uta- 
kmice Radoboj- Mladost Zabok 


NASTAVLJAJU SE RADOVI NA IZGRADNJI 
IGRALIŠTA U NASELJU MILJANI - SIROVCI 


Nakon što su riješeni imovinsko pravni odnosi, te otku- 
pljeno potrebno zemljište počelo se sa radovima na izgrad- 
nji dječjeg igrališta u naselju Miljani - Sirovci. Tijekom prošle 
godine izvršeno je iskapanje zemlje i nasipavanje kamenim 
materijalom. Dolaskom ljepšeg i toplijeg vremena radovi na 
izgradnji igrališta nastavljaju se i ove godine. 

S obzirom na blizinu županijske ceste, odvodni jarak, ali i 
samu konfiguraciju terena u tijeku su radovi na izgradnji pot- 
pornog zida na određenom dijelu zemljišta. 


Izgradnjom potpornog zida stvoriti će se uvjeti za izvo- 
đenje daljnjih radova, koji uključuju nasipavanje dodatnim 
kamenim materijalom, kao i samo planiranje prostora pred- 
viđenog za igralište. 


BICIKLISTIČKA UTRKA KROZ HRVATSKU 


U nedjelju 26. travnja oko 13 sati istočnim dijelom Općine 
Radoboj prošli su sudionici biciklističke utrke,Kroz Hrvatsku“, 
koja je startala u Makarskoj i nakon prijeđenih oko 900 ki- 
lometara kroz 8 županija, 9 gradova, 2 nacionalna parka i 3 
parka prirode završila u Zagrebu. 


Utrku su pored HTV-a prenosile i brojne svijetske TV po- 
staje a prema procjenama prijenose je gledalo desetak mili- 
juna gledatelja. Biciklisti, njih oko 150 na startu, bili su iz broj- 
nih zemalja a prošli su erto i dijelom naše Općine. 


| F Pima PEN "i je ONE 


Glavnina biciklističke skupine na cesti kod Broda. 


ŠEZDESET GODINA DJELOVANJA DOBROVOLJNOG VATROGASNOG DRUŠTVA JAZVINE 


Sredinom kolovoza 2015. 
godine navršit će se šezde- 
set godina od utemeljenja 
Dobrovoljnog vatrogasnog 
društva Jazvine. Povod je to 
da u nekoliko nastavaka na 
stranicama Radobojsko-Jese- 
janskog lista objavimo kro- 
nologiju osnivanja i rada tog 
DVD-a, jer su svi bivši i sadaš- 
nji članovi to svojim radom i 
zavrijedili. 

Službeni datum osnivanja 
Dobrovoljnog vatrogasnog 
društva je 14. kolovoza 1955. 
godine. O tom događaju 
postoji zapisnik, a sve je po- 
čelo na izvanrednoj sjednici 
Dobrovoljnog vatrogasnog 
društva Radoboj na kojoj je 
donijeta odluka da se iz tog 
društva izdvoje članovi s 
područja Jazvina, Brega Ra- 
dobojskih i Orehovca Rado- 
bojskog i da utemelje novo 
vatrogasno društvo u Jazvina- 
ma. Valja naglasiti da su brojni 
mještani iz Jazvina bili aktivni 
članovi DVD-a Radoboj i da 
su dali veliki doprinos razvo- 
ju tog društva. Tako su među 
osnivačima DVD-a Radoboj, 
koje je osnovano 1928. godi- 
ne, bili Andro Dunaj, Marko 
Dunaj, Florjan Švaljek i Antun 
Mikša iz Orehovca Radoboj- 
skog i Jazvina. 


U vrijeme odvajanja od 
DVD-a Radoboj 1955. godine 
vatrogasci s područja Mjesne 
zajednice Jazvine posebno 
su bili aktivni: Marko Dunaj, 
Andrija Došen, Ladislav Du- 
naj, Josip i Ivan Hlebec, Mirko 
Tušek, Mirko Valjavec i Zvon- 
ko Tušek. O osnivanju Dobro- 
voljnog vatrogasnog društva 
u Jazvinama u kolovozu 1955. 
godine raspravljano je na 
izvanrednoj skupštini DVD-a 

Radoboj. O potrebi osnivanja 
DVD-a Jazvine na skupštini u 
Radoboju govorili su: Mirko 
Tušek, Ladislav Dunaj, Ivan 
Hlebec i Andrija Došen nagla- 
sivši posebno potrebu oma- 
sovljena članstva, veličinu 
područja, udaljenost od Ra- 
doboja i nemogućnost brzog 
i uspješnog izlaska na teren u 
slučaju požara, jer u tadašnje 
vrijeme nije bilo motornih vo- 
zila ni uređenih puteva. Do- 
nošenju odluke o osnivanju 
DVD-a Jazvine doprinijela je 
i činjenica što su se iz DVD-a 
Radoboj 1951. godine izdvoji- 
li članovi s područja Šemnice 
Gornje i Gorjana koji su osno- 
vali DVD Šemnica Gornja. 


Na temelju sačuvanih do- 
kumenata može se tvrditi da 
su osnivači DVD-a Jazvine 
1955. godine bili: Andrija Do- 
šen, Josip Šimunec, Ivan Hle- 
bec, Mirko Tušek, Zvonko Tu- 
šek, Milivoj Tušek, Ivan Mikša, 
Milivoj Čerpes, Ladislav Du- 
naj, Jakob Mikša, Mijo Mikša, 
Josip Hlebec, Viktor Švaljek, 
Ivan Tušek, Nikola Tušek, Dra- 
gutin Valjavec, Mirko Valjavec, 
Marko Dunaj i Josip Prelčec. 


Za prvog predsjednika 
DVD-a Jazvine izabran je An- 
drija Došen. Josip Šimunec 
izabran je za tajnika, zapo- 
vjednik je bio Mirko Tušek, 
dozapovjednik Zvonko Tu- 
šek, Ivan Hlebec izabran je za 
blagajnika, a Milivoj Tušek za 
spremištara. Ladislav Dunaj 
izabran je za predsjednika 
Nadzornog odbora, a člano- 
vi su bili: Jakob Mikša i Mijo 
Mikša. 

Društvo je donijelo svoj 
Statut i počelo s radom, te je 
do kraja 1955. godine registri- 
rano kod Narodnog odbora 

Interesantno je da o osnutku DVD-a Jazvine postoje dva zapisnika sa- 
stavljena istog dana, 14. kolovoza 1955. godine. Jedan se odnosi na 
izvanrednu skupštinu DVD-a Radoboj na kojoj je donijeta odluka o iz- 


dvajanju članova s područja Jazvina iz Radobojskog društva, a drugi 


govori o održavanju osnivačke skupštine DVD-a Jazvine. 


Devetnaest izvršujućih članova DVD Radoboj s područja Jazvina, 
Brega Radobojskih i Orehovca Radobojskog osnovali su DVD Jazvi- 
ne. Na vjerojatno najstarijoj fotografiji koja se odnosi na DVD Jazvine 
nalaze se upravo ti osnivači. 


kotara Krapina i postalo član 
Podsaveza DVD-a kotara Kra- 
pina i Saveza DVD-a Hrvat- 
ske. 

Na temelju izvještaja za- 
povjednika DVD-a Jazvine o 
radu za 1955. godinu proizla- 
zi da Društvo ima dva voda i 
četiri odjeljenja, da se dvaput 
mjesečno održavaju stručne 
vježbe i da društvo ima 28 ak- 
tivnih članova. 


Iz sačuvane dokumenta- 
cije vidljivo je kako je društvo 
tijekom 1956.godine provodi- 
lo inspekcijske protupožarne 
preglede kuća i gospodarskih 
objekata, da su članovi sudje- 
lovali na susretu vatrogasaca 


Manifestacija Dani Orhideja 


Povodom obilježavanja 22. svibnja - Međunarodnog dana 
biološke raznolikosti i Dana zaštite prirode u Republici Hrvat- 
skoj, Javna ustanova za upravljanje zaštićenim prirodnim vrijed- 
nostima na području Krapinsko-zagorske županije u suradnji sa 
Općinom Radoboj organizira 15. i 16. svibnja 2014. manifestaci- 
ju Dani orhideja. Manifestacija se organizira s ciljem podizanja 
svijesti javnosti o potrebi zaštite prirode, te važnosti suživota 


čovjeka i prirode. 


u Rogatecu i pokaznim vjež- 
bama u Krapini. 

Druga redovita godišnja 
skupština DVD-a Jazvine odr- 
žana je 27. siječnja 1957. go- 
dine, a iz zapisnika je vidljivo 
da je društvo tada imalo 41 
člana od kojih 8 ženskih anga- 
žiranih u sanitetskom odjelu. 
Tijekom 1956. godine društvu 
je pristupilo 14 članova, a bilo 
jei 79 podupirajućih članova. 
Pored ostalih aktivnosti druš- 
tvo je uspostavilo suradnju s 
ostalim vatrogasnim društvi- 
ma i tadašnjim radnim orga- 
nizacijama koja su društvu u 
Jazvinama pružala odgovara- 
juću financijsku pomoć.(vir) 


U sklopu manifestacije održati će se prezentacija unutar- 
njeg uređenja Centra za prirodu ,Zagorje“ zatim niz zanimljivih 
predavanja i radionica za djecu, te stručno vođenje planinarsko- 
poučnom stazom ,Putevima orhideja“. 


